Vita:Erdős Péter (menedzser)

message: Egyetlen felszínes szövegre épül a cikk. Hogy lehetett 1958-59-ben jogi osztályvezető, ha 58-ban másfél év börtönt kapott? És mi az hogy "Rákosi-ellenes izgatás"? Komolytalan az egész.
– Peyerk vita 2010. október 14., 17:08 (CEST)
replies: text: Hát, hogy mit kellett ezért csinálnia, azt valószínűleg megsemmisítették a nemzetbiztonsági archívumokban. 94.21.30.224 (vita) 2011. július 20., 02:03 (CEST)
Egyetértek. Illendő lenne azt is megemlíteni, hogy a CPg dalt is írt róla. :-) http://www.zeneszoveg.hu/dalszoveg/36900/cpg/erdos-peter-zeneszoveg.html
Hu Totya vita 2010. október 22., 13:06 (CEST)

text: Erdős működésének meghatározó szerepe volt mai politikai nézeteim kialakulásában, ami miatt mindjárt egy hatalmas lángoló horogkeresztet fogok rajzolni az adminok üzenőfalára. 94.21.30.224 (vita) 2011. július 20., 02:03 (CEST)
Jó lenne, ha olyan névtelenkék szólnának hozzá, akiknek van valami fogalma is arról, amiről írnak --Sir Morosus vita 2012. június 28., 22:55 (CEST)
Hol van a szócikkből Csepregi Éva???? --Sir Morosus vita 2012. június 28., 22:58 (CEST)
* Erdős és Csepregi.  ♥♥♥ Gubbubu12 ✍  2012. december 21., 23:58 (CET)

message: Először engedélyeztem, aztán meg visszavontam a családfát, mert az oldalágú rokonság Erdős Pérter életútját tekintve lényegtelen, még akkor is, ha az a mai miniszterelnökhöz köthető. Dudva vita 2014. május 9., 09:01 (CEST)
replies: text: A tájékoztatás véget lényeges, mert a leszármazottai között több közéleti szereplő van. --Vander  vita 2014. május 20., 21:55 (CEST)
Ugyanakkor a Sipos-féle családág nem jelent vérrokonságot, vagyis félrevezető azt állítani, hogy Orbánék beletartoznak erdős családjába (a családfa ugyanis a "családja" szakaszcím alatt szerepel. Nyilván ennek az egyetlen állításnak a manipulatív sugalmazása családfa valódi célja.  ♥♥♥ Gubbubu12 ✍  2015. június 21., 11:38 (CEST)
thread_title:  Családfa 

message: Nem állítom, hogy Erdős szent lett volna, de azért erős túlzás, hogy a Neotonon kívül senki nem rúgott labdába alatta. Itt sorakozik a polcomon a Neotonon kívül vagy 200 LP (Omega, LGT, Fonográf, Bergendy, Hungária, R-Go, Fenyő, Komár, Koncz, stb) ami az ő idejében készült. Az, hogy a kifejezetten rendszerelleneseknek nem adott terepet (pölö Beatrice), az abban korban és közegben természetes volt. A cikk szélsőségesen egyoldalú és elfogult. Én nem szeretek felsablonozgatni, de ráférne. Vagy még inkább egy teljes és nem egyoldalú átírás kéne. – Livvyfan vita 2016. június 4., 00:30 (CEST)
Amit felsoroltál, azok szinte mind slágerzenék Omega 2-7, illetve LGT 1-2-t kivéve. Syriusnak egy nagylemeze jelent meg összvissz, az is az ausztrál kiadás után, Omega 1-est csak akkor adták ki 1968 végén, amikor már külföldön is megjelent, és itthon kínos lett volna, ha nem adják ki, míg 1966-ban már a lengyeleknél is nyomták ki sorban a beateket (A jugó kicsi más tészta volt). Addig az Ezek a fiatalok volt az egyetlen beat LP. Nem lehetett nagylemeze se a Kexnek, se a Liversingnek, a Juventusnak, a V73-nak, nem is sorolom. Asszem egyszer talán az utóbbi együttes tagjai szóltak Erdősnek, hogy csináltak egy új anyagot, megmutatnák, kicsit olyan Emersonos. Erre megszólalt a góré, hogy "ki az az Emerson?" Na, ennyire értett hozzá.... Az is lehet, hogy rosszindulatú volt, de ez a történet meg azt világítja meg, hogy rendkívül hülye is volt a zenéhez. Gyurika vita 2016. június 4., 00:45 (CEST)
replies: text: "ki az az Emerson?" Én is meg szoktam kérdezni, ki az a lédigaga... A slágerzene az nem Koncz, vagy LGT, hanem mondjuk Szécsi Pál, vagy Záray-Vámosi, akiknek egyébként vitték a lemezeiket, mint a cukrot. Az ELP viszont nem beat. Szerintem legalábbis. Persze akik akármilyen okból kimaradtak a buliból, azok szidják, mint a bokrot. A lemezgyártás meg nem úgy ment, mint manapság (persze ma sehogyse megy, na mindegy), szigorúan meghatározott kapacitás volt, nem lehetett bármit kiadni. Meg ott volt a három T is. Aki saját akaratából úgy döntött, hogy az első T-be akar tartozni, annak bizony el kellett fogadnia, hogy nem lesz lemeze. Na mindegy, nem is ez a lényeg, a cikk szakmai részének a háromnegyede alázással foglalkozik, ami helytelen és egyoldalú. – Livvyfan vita 2016. június 4., 01:43 (CEST)
Szerintem sem beat az ELP, itt nem is erről volt szó, hanem arról, hogy érdekes módon a szintén szocialista lengyeleknél már jóval korábban kiadták azokat, amit nálunk nem lehetett. A Koncz meg a többi is a populáris zenék közé tartozott, LGT3-as és későbbi lemezeik is inkább azt a vonulatot célozták. Azután nálunk meg progresszív meg sem jelent szinte, csak a populárisat nyomták meg a táncdalt. Hungáriának volt talán a legtöbb kislemeze, az olyanok mint a Doktor Schizofrén, Hosszúhajú Éva, Ítéletnap fel sem kerülhettek nagylemezre, csoda, hogy a Tűzveszélyes kijött, persze az is csak kis példányszámban. Ezt azért nem nevezném a nagy lehetőségek időszakának. Érdekes módon azért a szintén szocialista cseheknél, lengyeleknél kiadtak elég merész zenéket, ott volt pl. a Nurt vagy a Klan - Mrowisko, a Flamengo, ez nálunk egyrészt nem nagyon volt, másrészt azt a keveset sem engedték vagy csak nyögvenyelősen. Akkor mivel magyarázod azt, hogy a többi országban meg kiadták ezeket? Jugókról meg azért nem akartam beszélni mert szocialistaa létükre egy más világ volt, orosz hangsereget nem hívták be anno, szintén elég merész dolgokat adtak ki mind zeneileg mind a borítókat tekintve. Szerintem egy Bijelo dugme sta bi dao... vagy egy 5. april '81 nálunk elképzelhetetlen lett volna. De ott van Laár András, aki arról számolt be pl. hogy a KFT is csak azért jelent meg kis példányszámban, mert megmondta neki az Erdős, hogy nem akarta hogy a KFT nagy eladási példányszámot produkáljon. Bergendyéknél is kiemelte Demjént, mert őt akarta hallani szólóban. (Míg pl. a Neoton 85-86-os lemezeiben azt írták, a betétlap hátoldala a rajongói fotókkal 50 ezrenként változik, és mivel legalább háromfélével találkoztam, azokat legalább 150 ezer példányban kinyomták, hiszen tömegáru volt.) Szóval nem nevezném őt se jóindulatúnak, se hozzáértőnek, szóval a kritika teljesen jogos. Gyurika vita 2016. június 4., 08:30 (CEST)
replies: text: :Demjénből szólósztár lett, igen, Bergendyék meg összevissza szerencsétlenkedtek (a végén már félszakáll meg hasonló ökörségek), míg fel nem találták a szalonzenekart, ami aztán harminc évig ment. Négy nagylemezük jelent meg rövid idő alatt és tévésztárok lettek. Mért baj, hogy a Neotonnak elfogyott 150e csak egy albumból? Ezek a "nekem négyszemközt bevallotta, hogy ti nem, de ők igen" eléggé megbízhatatlan dolognak tűnik, pláne egy rég halott emberrel szemben, aki nem tud védekezni. Pletykák, régi sértődések, négyszemközti állítólagos beszólások alapján ítélkezünk. Igen, volt egy kedvence, akikből kvázi világsztárt csinált, akik eladtak minimum egymillió lemezt csak itthon. A Kft lemezei is kaphatóak voltak, de ők annyira abszurd zenét csináltak, hogy a fiatalok sem mind kedvelték őke. Azért próbáljál ma bemenni bármilyen zeneanyaggal bármilyen kiadóhoz, legalább olyan valószínűséggel hajtanak el, mint anno Erdős tette. Ha meg véletlenül mégse, csinálnál háromezres eladást jó esetben. Te látom, letetted a voksok az "ördög volt" mellett. Én nem állítom sem ezt, sem azt. De ne essünk már egymásnak, a cikk egyoldalú, ezen nincs mit vitatni. – Livvyfan vita 2016. június 4., 10:09 (CEST)
replies: text: ::Még csak annyt, ha a Neoton annyira rossz volt, hogyan lehet, hogy nem felejtették el 25 évvel a búcsújuk után, hogyan lehet, hogy a dalaik alapján íródott musical hetededik (7!!) éve folyamatosan műsoron van, a jegyeket percek alatt elkapkodják, minimum negyedmillió olyan ember látta, aki hajlandó volt sokezret fizetni a jegyért. És nem csak nosztalgiázó öregek, hanem huszonévesek szép számmal. Valamit az öreg mégiscsak jól csinált velük. Hogy kapott érte cserébe valamit? Hát ez ma is így megy, lásd a közhelyszerű hálivúdi szereposztó dívány...– Livvyfan vita 2016. június 4., 10:24 (CEST)
Azért azt ne felejtsük el, hogy a mennyiség nem feltétlenül egyenlő a minőséggel, lásd Justin Bieber és Gangnam Style, stb. Te sem fogsz soha meggyőzni arról, hogy a Neoton zeneileg páratlan és egyedülálló volt, és én sem foglak arról meggyőzni arról, a Blackwater Park vagy a Time 1-es lemeze lazán übereli a semmitmondó és unalmas Pink Floyd Dark sideot. Amit Erdős futtatott, az tömegigényeket elégített ki, a másikat meg kevesebbet hallgatták, mert nem propagálták, másrészt meg nem tömegzene volt. Gyurika vita 2016. június 4., 16:47 (CEST)

text: Én nem akarok senkit meggyőzni semmiről leszámítva azt, hogy a cikken alakítani kéne, mert túlzottan negatív, mondhatnám szinte ellenséges. Bíbert meg Gangbangsztájlt nem hallgatok, tetejébe szégyellve vallom be, de a Pink Floyd számomra alapból unalmas. A Neoton nem a zene csúcsa, de amit csináltak azt jól csinálták. A lemezgyár meg igyekezett biztosra menni, ezért nem lehet őket elítélni. Na mindegy, a véleménykülönbség ellenére azért ugye nincs harag? – Livvyfan vita 2016. június 4., 17:16 (CEST)
Negatív? Ellenséges? Szentet csinál Erdősből a cikknek azon része, amit nem én írtam bele. És a legdurvább dolgok még nincsenek is benne, pl. újságírói munkásságának a Szabad Népnél utána kellene kapargatni (egy ügynöki jelentés így emlékezik meg róla: "A polgári újságírók úgy féltek tőle, mint a tűztől, mert számos egyént jelentett fel és számosnak  törte  ki a nyakát.  Amikor  a Szabad  Népnél letartóztatták, azt minden káröröm nélkül vették tudomásul a kollégák." [„Meszlényi fn. bm.-i ügynök - Fahidy József v. Dömötör László újságírók egyike - jelentése Erdősről ” http://mek.oszk.hu/15000/15086/15086.pdf , 53-54 o ] , azonkívül arra is forrás van, hogy ügynök volt, és/vagy besúgói, provokátori szerepet játszott 1949-ben a Kiss József ávóstiszt elleni koncepciós perben.  Továbbá hogy Csepregi Éva mellett egy másik "énekesnő" is neki köszönheti a karrierjét, akivel a cikkben is bennfoglalt, négyszeresen forrásolt háttérinformáció alapján mindenki döntse el, milyen viszonyban állhatott. Ennek az ára pedig Kovács Kati karrierjének manipulációja - akadályozása, konkrétan - volt, mivel a névtelen énekesnő és K. K. nem szívlelték egymást. G.
thread_title:  Ördög, vagy angyal?